Zaben 2019: Manyan Sojojin Najeriya za su kara wasu watanni 6 a ofis
Ana kishin-kishin din Buratai, Sadiq da Olanishakan za su kuma zarcewa
2 months ago 7215 views by Muhammad Malumfashi
Akwai alamu da ke nuna cewa shugaban kasa Muhammadu Buhari ya karawa manyan hafsun sojoji Najeriya wa’adi. Shugabannin sojojin na Najeriya za su kara wasu watanni shida a kan kujerunsu.
The Sun ta rahoto cewa shugaban sojin kasa Laftana Janar Tukur Buratai, da shugaban sojojin sama na kasar watau Air Marshall Sadiq Abubakar, da Janar Gabriel Olonisakin duk za su cigaba da zama a ofis.
Shugaban kasar ya dauki wannan mataki ne ganin irin kokarin da jami’an tsaro su kayi wajen tabbatar da zaman lafiya a lokacin babban zaben 2019. Ya kamata dai a ce wa’adin na su ya kare ne a karshen bana.
KU KARANTA: Abin da zai faru idan Buhari yana yi wa shari’a karon-tsaye
Kwanakin baya ne shugaban kasar ta bakin Ministan tsaro ya sanar da cewa hafsun sojin kasar za su cigaba da aiki bayan karewar wa’adin su a 2018. Kanal Tukur Gusau ne ya bada wannan sanarwa lokacin.
Tuni dai manyan sojojin kasar su ka zarce shekarun ritaya a aiki, amma shugaban kasa Muhammadu Buhari ya cigaba da aiki da su a dalilin kwazon da su ka nuna na kawo zaman lafiya a cikin yankunan Najeriya.
Wannan karin wa’adi da shugaban kasar yayi zai fara aiki ne a karshen Watan gobe na Yuli. A dokar Najeriya, shugaban kasa yana da karfin ikon karawa Hafsun sojojin kasar takaitaccen wa’adi na watanni 6.
Rigimar cikin-gidan APC tayi kamari bayan dakatar da Shugaban Jam’iyya